เรามีอาการปวดตามาสามวันแล้ว แต่ไม่ปวดหัวหรือมีอาการอะไรอีกปวดแค่ตาอย่างเดียว มีอาการปวดเหมือนตาหนัก ปวดตุบๆ แล้วอาการปวดตาเป็นอาการของโควิดมั้ยคะ แล้วเราจะรักษาอาการปวดตาอย่างไรคะ
สวัสดีค่ะอาการปวดที่ตา ปวดหนักๆ ปวดตุ้บๆดังกล่าวมานั้น อาจจะเกิดจาก ปวดจากกล้ามเนื้อหรือเส้นเอ็นรอบๆศีรษะและเบ้าตาตึงตัวตามหลังการใช้งาน การเพ่งสายตามากๆ หรือเป็นอาการปวดจากการมีสายตาสั้น สายตายาว หรือสายตาเอียงที่ไม่ได้รับการใส่แว่นแก้ไขเอาไว้ ปวดจากการมีไซนัสอักเสบ อาจมีคัดจมูก น้ำมูกไหลลงคอ หรือปวดจากการอักเสบหรือติดเชื้อของเนื้อเยื่อรอบๆดวงตา อาจมีอาการปวด บวม แดง ให้เห็นได้อาการปวดตา ไม่ใช่อาการที่พบได้บ่อยมากนักของโรคโควิด อาจจะบอกได้ว่าคิดถึงน้อยมากๆ แนะนำการพักสายตา ไม่เพ่งสายตามองอะไรนานๆ ใส่แว่นแก้ไขสายตาถ้ามีปัญหาสายตา กินยาแก้ปวด พักผ่อนให้เพียงพอควรจะไปพบแพทย์ถ้าอาการปวดตาเป็นมากขึ้นเรื่อยๆ มีตาแดง การมองเห็นลดลง หรือมีสารคัดหลั่งผิดปกติไหลจากตาร่วมด้วย